

Procesul verbal al ședinței din data de 05.01.2016


Ședința a fost condusă de Manager General, Dr. Grasu Alis. 

In deschiderea ședinței s-a făcut prezența medicilor şefi de microstații şi Dr. Grasu Alis a prezentat noul şef al microstaţiei Săftica în persoana domnului dr. Gheorghe Niculescu. 

S-a reamintit legislaţia referitoare la Planul Rosu şi s-a menţionat faptul că tot personalul operativ trebuie să cunoască acest plan. În acest sens şefii de microstaţii au semnat că au luat la cunoştinţă şi că trebuie să comunice planul mai departe personalului operativ din subordine.

S-au readus în discuţie problemele întâmpinate cu ambulanţele care se află în număr tot mai mare în service. În momentul actual 30 de ambulanţe se află în service, iar 14 ambulanţe sunt în atelierul SABIF. Se întampină probleme în aprovizionarea pieselor de schimb, deoarece vin cu întarziere. În data de 04 ianuarie 2016 in cadrul sedintei CIMST s-a luat decizia ca ambulanţele tip AMD, marca Fiat Punto să fie înlocuite cu altele noi, prin redistribuire de la Serviciile Judeţene de Ambulanţă unde nu s-au folosit.

Au fost prezentate noutăţile de la ultimul Consiliu de Resuscitare (ultimele protocoale). Acestea trebuie integrate sau actualizate în temele de pregătire profesională.
  
Dr. Grasu Alis a anunţat că evaluările personalului se vor finaliza pană marţea viitoare.

Enel a făcut trecerea  alimentării SABIF pe un alt circuit de curent mai puţin supus căderilor de tensiune.

S-a stabilit cuantumul sporurilor pentru angajaţii noi in functie de rezultatele testelor de evaluare.

RMC Manciu Georgeta va efectua controale la toate microstaţiile SABIF în vederea pregătirii instituţiei pentru desfăşurarea auditului extern TUV, carea va avea loc in cursul anului 2016. 

S-a adus în discuţie programările de concediu de odihnă şi cazul suprapunerilor şi s-a dispus rezolvarea acestor situaţii pentru bunul mers al instituţiei.

Angajaţilor li s-a reamintit să îsi ridice noile echipamente de protecţie acordate in baza Ordinului MS nr. 1479-2010.

Prezentare ofertă de telefonie Orange: abonament 7 Euro cu minute naţionale nelimitate şi 1GB trafic de date.

Abonamentele de telefonie mobila Cosmote sau Orange ale instituţiei vor fi reziliate şi începând cu data de 9 ianuarie 2016 se va face trecerea pe cartelă.

Managerul general a facut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegi, cât şi mai ales, faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.
În finalul ședinței caietele de control de la microstații au fost vizate de managerul general. 
